Posted by: Marelie | 2012/03/29
Ek is onlangs met insulien weerstandigheid gediagnoseer en is opsoek na ''n goeie eetplan wat vir my kan sê wat ek mag eet en wat nie.
Aangesien jy onlangs met insulienweerstandigheid (IW) gediagnoseer is, sal ek graag aanbeveel dat jy 'n geregistreerde dieetkundige raadpleeg. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind. Die dieetkundige sal 'n lae-vet, lae-glisemiese indeks (GI) dieetvoorskrif vir jou uitwerk sodat jy die probleem met jou insulienvlakke kan bekamp en ook gewig kan verloor (indien dit sou nodig wees?). Klik ook op 'Diet & Nutrition' bo aan hierdie bladsy en dan op 'Weight loss' en dan op 'The Glycaemic Index' om artikels oor hierdie onderwerp te lees. Gereelde, daaglikse oefening vir ten minste 30 minute soos flink stap, sal ook baie help vir die bloedglukose- en die insulienprobleme.